CELEX: 62006TN0356
Language: ro
Date: 2006-12-05 00:00:00
Title: Cauza T-356/06: Acțiune introdusă la data de 5 decembrie 2006 — Koninlijke Volker Wessels Stevin/Comisie

27.1.2007   
            
            
               RO
            
            
               Jurnalul Oficial al Uniunii Europene
            
            
               C 20/23
            
         Acțiune introdusă la data de 5 decembrie 2006 — Koninlijke Volker Wessels Stevin/Comisie
   (Cauza T-356/06)
   (2007/C 20/34)
   Limba de procedură: olandeza
   Părțile
   
      Reclamantă: Koninlijke Volker Wessels Stevin (reprezentanți: E.H. Pijnacker Hordijk și Y. de Vries, advocaten)
   
      Pârâtă: Comisia Comunităților Europene
   Concluziile reclamantei
   
               —
            
            
               anularea articolelor 1, 2 și 3 din Decizia Comisiei din 13 septembrie 2006 referitoare la o procedură de aplicare a articolului 81 CE (cauza COMP/38.456 — Bitum — Țările de Jos), cel puțin în măsura în care aceasta privește societatea Koninlijke Volker Wessels Stevin.
            
         
               —
            
            
               obligarea Comisiei Comunităților Europene la plata propriilor cheltuieli de judecată și a cheltuielilor efectuate de Koninlijke Volker Wessels Stevin.
            
         Motivele și principalele argumente
   Reclamanta contestă Decizia Comisiei din 13 septembrie 2006 referitoare la o procedură de aplicare a articolului 81 CE (cauza COMP/38.456 — Bitum — Țările de Jos), prin care i-a fost aplicată reclamantei o amendă pentru încălcarea articolului 81 CE.
   În sprijinul acțiunii sale, reclamanta invocă încălcarea articolului 81 CE și a articolelor 7 și 23 alineatul (2) din Regulamentul (CE) nr. 1/2003. Potrivit reclamantei, Comisia a folosit un criteriu incorect în aprecierea răspunderii societății mamă și, în consecință, a considerat în mod eronat că reclamanta este solidar răspunzătoare pentru presupusa încălcare comisă de societatea Koninklijk Wegenbouw Stevin B.V.